CELEX: 62021TN0232
Language: bg
Date: 2021-05-03 00:00:00
Title: Дело T-232/21: Жалба, подадена на 3 май 2021 г. — Saure/Комисия

21.6.2021   
            
            
               BG
            
            
               Официален вестник на Европейския съюз
            
            
               C 242/52
            
         
      Жалба, подадена на 3 май 2021 г. — Saure/Комисия
      (Дело T-232/21)
      (2021/C 242/73)
      Език на производството: немски
      
         Страни
      
      
         Жалбоподател: Hans-Wilhelm Saure (Берлин, Германия) (представител: C. Partsch, Rechtsanwalt)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени отказа на Комисията по заявлението на жалбоподателя за достъп до документи, референтен номер Gestdem 2021/0550, чрез изготвяне на копия от цялата кореспонденция на Комисията с дружеството AstraZeneca plc или негови дъщерни дружества и с Bundeskanzleramt Deutschland (администрация на федералния канцлер, Германия) или Bundesministerium der Gesundheit (Федерално министерство на здравеопазването, Германия) относно дружеството Astra Zeneca plc или негови дъщерни дружества, и в двата случая — считано от 1 април 2020 г., и конкретно относно количествата на предложените от AstraZeneca plc ваксини срещу Ковид-19 и сроковете за доставката им,
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание: жалбоподателят имал право на достъп до спорните документи на Европейската комисия съгласно член 2, параграф 1 от Регламент (ЕО) № 1049/2001 (1). Отказът на Комисията бил издаден в нарушение на тази разпоредба.
               
            
                  2.
               
               
                  Второ основание: на правото на достъп на жалбоподателя не можело да се противопостави нито едно от предвидените в Регламент (ЕО) № 1049/2001 основания за непредоставяне на достъп. Комисията не изтъкнала основание за непредоставянето на достъп, а и видимо нямало такова.
               
            
         (1)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, 2001 г., стр. 43; Специално издание на български език, 2007 г., глава 1, том 3, стр. 76).